《翠涛携诸子游瞻云阁有作见寄遥荅》
明代·王夫之

嘉游成畴昔，企叹奄方今。金闺郁龙种，玉山宛鸾吟。

迟向深秋兴，摇荡先春心。足知襟带敞，遂及松桧阴。

大云峙霜萼，虚室函霄岑。缅彼鹤上客，所怀玉浆斟。

声息坠人间，羁绁逮幽林。无乃大还诀，犹为陆海沈。

宁含衣中珠，抚兹弦外琴。天问固难酬，孤心还自谌。

愿言云关闭，勿惊雪发侵。

作者简介：王夫之（1619年10月7日－1692年2月18日），字而农，号姜斋、又号夕堂，湖广衡州府衡阳县（今湖南衡阳）人。他与顾炎武、黄宗羲并称明清之际三大思想家。其著有《周易外传》、《黄书》、《尚书引义》、《永历实录》、《春秋世论》、《噩梦》、《读通鉴论》、《宋论》等书。王夫之自幼跟随自己的父兄读书，青年时期王夫之积极参加反清起义，晚年王夫之隐居于石船山，著书立传，自署船山病叟、南岳遗民，学者遂称之为船山先生。